12.10.2013 Euroopan unionin virallinen lehti L 272/55 KOMISSION PÄÄTÖS, annettu 10 päivänä lokakuuta 2013, Euroopan parlamentin ja neuvoston direktiivin 2006/42/EY 11 artiklan mukaisesta Saksan toimenpiteestä, jolla kielletään Huabao Electric Appliance Co. Ltd:n valmistaman tyyppiä HB- ATV490-Electric olevan sähkökäyttöisen minimönkijän saattaminen markkinoille (tiedoksiannettu numerolla C(2013) 6552) (ETA:n kannalta merkityksellinen teksti) (2013/499/EU) EUROOPAN KOMISSIO, joka ottaa huomioon Euroopan unionin toiminnasta tehdyn sopi- muksen, ottaa huomioon koneista ja direktiivin 95/16/EY muuttamisesta 17 päivänä toukokuuta 2006 annetun Euroopan parlamentin ja neuvoston direktiivin 2006/42/EY (') ja erityisesti sen 11 artik- lan, sekä katsoo seuraavaa: (1) — Saksan viranomaiset ilmoittivat direktiivin 2006/42/EY 11 artiklan 2 kohdan mukaisesti komissiolle ja muille jäsenvaltioille toimenpiteestä, jolla kielletään tyyppiä HB-ATV490-Electric olevan sähkökäyttöisen minimönki- jän saattaminen markkinoille; mönkijän valmistaja on Huabao Flectric Appliance Co. Ltd, Zhiying Street, Guas- han Industry Area, Yongkang, Zhejiang, Kiina, ja sitä tuo FU:hun OBB Funsporthandel, Hofstrafe 21, 56841 Tra- ben-Trarbach, Saksa. (2) — Saksan viranomaiset ilmoittivat toimenpiteen perusteeksi sen, ettei minimönkijä täytä seuraavia direktiiviin 2006/42/EY liitteessä I säädettyjä olennaisia terveys- ja turvallisuusvaatimuksia: — 1.3.2 — Rikkoutumisvaara käytön aikana On olemassa riski, että mönkijän runko katkeaa käy- tön aikana heikkolaatuisen hitsauksen vuoksi. — 1.3.7 — Liikkuvista osista aiheutuvat riskit Hihnavoimansiirto on avoin ja suojaamaton. — 1.7.3 — Koneen merkinnät Merkinnöissä ei mainita valmistajan täydellistä nimeä ja osoitetta. — 1.7.4 — Käyttöohjeet Minimönkijän mukana ei ollut toimitettu käyttö- ohjeita saksaksi. (3) Saksan viranomaiset myös totesivat, ettei tuotteen mu- kana ollut valmistajan tai valmistajan valtuutetun edusta- jan laatimaa ja allekirjoittamaa EY-vaatimustenmukaisuus- vakuutusta, kuten direktiivin 2006/42/EY 5 artiklan 1 kohdan e alakohdassa edellytetään, vaikka tuotteessa oli CE-merkintä. (4) — Saksan ilmoitukseen sisältyi tarkastusraportti, jonka oli laatinut Landesamt fir Umwelt, Wasserwirtschaft und Gewerbeaufsicht Rheinland-Pfalz. (5) — Komissio pyysi direktiivin 2006/42/EY 11 artiklan 3 kohdassa vahvistettua menettelyä noudattaen kirjallisesti valmistajaa ja maahantuojaa esittämään huomautuksensa Saksan viranomaisten toteuttamasta toimenpiteestä. Yhtä- kään vastausta ei saatu. (6) Saksan viranomaisten toimittaman näytön tarkastelun pe- rusteella näyttö vahvistaa, ettei Huabao Electric Appliance Co. Ltd:n valmistama tyyppiä HB-ATV490-EFlectric oleva sähkökäyttöinen — minimönkijä = täytä — direktiivissä 2006/42/EY säädettyjä olennaisia terveys- ja turvallisuus- vaatimuksia ja että tämä vaatimustenvastaisuus aiheuttaa käyttäjille vakavan loukkaantumisvaaran, ON HYVÄKSYNYT TÄMÄN PÄÄTÖKSEN: 1 artikla Saksan viranomaisten toimenpide, jolla kielletään Huabao Elect- ric Appliance Co. Ltd:n valmistaman tyyppiä HB-ATV490-Elect- ric olevan sähkökäyttöisen minimönkijän saattaminen markki- noille, on perusteltu. 2 artikla Tämä päätös on osoitettu kaikille jäsenvaltioille. Tehty Brysselissä 10 päivänä lokakuuta 2013. Komission puolesta Antonio TAJANI Varapuheenjohtaja (1) EUVL L 157, 9.6.2006, s. 24.